CELEX: 62004TO0299
Language: sk
Date: 2005-11-18 00:00:00
Title: Uznesenie Súdu prvého stupňa (druhá komora) z 18. novembra 2005. # Abdelghani Selmani proti Rade Európskej únie a Komisia Európskych spoločenstiev. # Spoločná zahraničná a bezpečnostná politika - Spoločné pozície Rady - Špecifické obmedzujúce opatrenia namierené proti určitým osobám a subjektom v rámci boja proti terorizmu - Žaloba o neplatnosť - Zjavný nedostatok právomoci - Preklúzia - Prípustnosť. # Vec T-299/04.

Uznesenie Súdu prvého stupňa (druhá komora) z 18. novembra 2005, Selmani/Rada a Komisia
      (Vec T‑299/04)
      „Spoločná zahraničná a bezpečnostná politika – Spoločné pozície Rady – Špecifické obmedzujúce opatrenia namierené proti určitým osobám a subjektom v rámci boja proti terorizmu – Žaloba o neplatnosť – Zjavný nedostatok právomoci – Preklúzia – Prípustnosť“
      1.                     Európska únia – Spoločná zahraničná a bezpečnostná politika – Právomoc súdu Spoločenstva – Akty prijaté podľa hlavy V Zmluvy
            o Európskej únii – Podmienka – Žaloba založená na prekročení právomocí Spoločenstva (článok 46 EÚ) (pozri body 54 – 56)
      2.                     Žaloba o neplatnosť – Právomoc súdu Spoločenstva – Žaloba proti aktom Spoločenstva, ktorých cieľom je vykonanie opatrení stanovených
            v spoločnej pozícii založenej na hlave V Zmluvy o Európskej únii – Zahrnutie (článok 230 ES) (pozri bod 58)
      3.                     Konanie – Prípustnosť žalôb – Posúdenie vzhľadom na stav v čase podania žaloby – Rozhodnutie, ktoré v priebehu konania nahradilo
            napadnuté rozhodnutie – Prispôsobenie návrhov a pôvodných dôvodov – Neexistencia vplyvu na rozsudok o prípustnosti žaloby
            (pozri body 68 – 70)
      Predmet
      
         Návrh na zrušenie na jednej strane článku 2 nariadenia Rady (ES) č. 2580/2001 z 27. decembra 2001 o určitých obmedzujúcich
                  opatreniach zameraných proti určitým osobám a subjektom s cieľom boja proti terorizmu (Ú. v. ES L 344, s. 70; Mim. vyd. 18/001,
                  s. 207) a na druhej strane článku 1 rozhodnutia Rady 2004/306/ES z 2. apríla 2004, ktorým sa vykonáva článok 2 ods. 3 nariadenia
                  č. 2580/2001 a ktorým sa zrušuje rozhodnutie 2003/902/ES (Ú. v. EÚ L 99, s. 28; Mim. vyd. 18/003, s. 98), ako aj všetkých
                  rozhodnutí, ktoré prijala Rada na základe nariadenia č. 2580/2001, ktoré majú rovnaký účinok ako rozhodnutie 2004/306 v rozsahu,
                  v akom sa týkajú žalobcu.
               
            Výrok
      
         
                   
               
               
                  
               
               
                  Žaloba sa odmieta ako zjavne neprípustná.
               
            
         
                   
               
               
                  
               
               
                  Žalobca je povinný nahradiť trovy konania.